Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3576

h) kitörés előtti vulkanikus tevékenység vagy vulkánkitörés. Megjegyzés. -- A kitörés előtti vulkanikus tevékenység ebben a szöveg-összefüggésben szokatlan és/vagy erősödő vulkánikus tevékenységet jelent, amely előre jelezhet egy vulkánkitörést. 5.6 Egyéb nem-rendszeres légijárműves megfigyelések Amikor az 5.5 alatt nem-felsorolt meteorológiai viszonyok, pl. szélnyírás, lépnek fel, és olyanok, amelyek a légijármű parancsnok véleménye szerint más légijárművek biztonságára kihatnak, vagy üzemelési hatékonyságukat jelentősen befolyásolják, a légijármű parancsnok a lehető legrövidebb időn belül tájékoztassa erről a megfelelő légiforgalmi szolgálati egységet. Megjegyzés. – A jegesedés, turbulencia és főleg a szélnyírás olyan elemek, amelyeket ma még nem lehet kielégítően észlelni a földről, és amelyek jelenlétére vonatkozóan a legtöbb esetben a légijárműves megfigyelések képezik az egyetlen bizonyítékot. 5.7 Légijárműves megfigyelések jelentése repülés során 5.7.1 A légijárműves megfigyeléseket a levegő-föld adatkapcsolaton keresztül kell jelenteni. Ahol levegő-föld adatösszeköttetés nincs, vagy nem megfelelő, a légijárműves megfigyeléseket beszédkommunikáció útján kell jelenteni. 5.7.2 A légijárműves megfigyeléseket a repülés során a megfigyelés végzésével egyidőben, vagy azután, a lehető legrövidebb időn belül, kell jelenteni. 5.7.3 Légijárműves megfigyeléseket légijelentésként kell jelenteni. 5.8 Légijelentések ATS egységek általi továbbítása Az illetékes meteorológiai hatóságnak meg kell állapodnia a megfelelő légiforgalmi szolgálati hatósággal, hogy miután a légiforgalmi szolgálati egységek vették az alábbiakat, biztosítsák:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes